stanford-oval/wikipedia huggingface dataset:
อาร์กเดอทรียงฟ์เดอเลตวล

ระวังสับสนกับ อาร์กเดอทรียงฟ์ดูว์การูแซลที่ตั้งอยู่ทางตะวันตกของพิพิธภัณฑ์ลูฟวร์
| อาร์กเดอทรียงฟ์ |
| --- | --- |

th
ชื่ออื่น: อาร์กเดอทรียงฟ์เดอเลตวล
ข้อมูลทั่วไป
สถานะ: เปิดใช้งาน
ประเภท: ประตูชัย
สถาปัตยกรรม: นีโอคลาสสิก
ที่ตั้ง: จัตุรัสชาร์ล เดอ โกล (อดีต ปลัสเดอเลตวล)
พิกัด: 48°52′25.6″N 2°17′42.1″E﻿ / ﻿48.873778°N 2.295028°E﻿ / 48.873778; 2.295028
เริ่มสร้าง: 15 สิงหาคม ค.ศ. 1806
พิธีเปิด: 29 กรกฎาคม ค.ศ. 1836
ความสูง: 50 m (164 ft)
ขนาด
ด้านอื่น ๆ: กว้าง: 45 m (148 ft) ลึก: 22 m (72 ft)
การออกแบบและการก่อสร้าง
สถาปนิก: ฌ็อง ชาลแกร็ง Louis-Étienne Héricart de Thury
อาร์กเดอทรียงฟ์เดอเลตวล (ฝรั่งเศส: Arc de triomphe de l'Étoile, เสียงอ่านภาษาฝรั่งเศส: [aʁk də tʁijɔ̃f də letwal] ไฟล์:Arc de Triomphe.oga) หรือที่รู้จักกันในชื่อ ประตูชัยฝรั่งเศส เป็นอนุสรณ์สถานที่สำคัญในกรุงปารีส ประเทศฝรั่งเศส ตั้งอยู่กลางจัตุรัสชาร์ล เดอ โกล (Place Charles de Gaulle) หรือเป็นที่รู้จักกันในนาม "จัตุรัสแห่งดวงดาว" (Place de l'Étoile) อยู่ทางทิศตะวันตกของช็องเซลีเซ ประตูชัยแห่งนี้สร้างขึ้นเพื่อเป็นการสดุดีวีรชนทหารกล้าที่ได้ร่วมรบเพื่อประเทศฝรั่งเศส โดยเฉพาะอย่างยิ่งในสงครามนโปเลียน และในปัจจุบันยังเป็นสุสานของทหารนิรนามอีกด้วย
ประตูชัยนี้เป็นส่วนหนึ่งของ "แกนกลางอันเก่าแก่" (L'Axe historique) ซึ่งเป็นถนนเส้นตรงจากสวนพิพิธภัณฑ์ลูฟวร์ไปยังชานกรุงปารีส ประตูชัยแห่งนี้ออกแบบโดยฌ็อง ชาลแกร็งในปี พ.ศ. 2349 โดยมียุวชนเปลือยชาวฝรั่งเศสกำลังต่อสู้กับทหารเยอรมัน เต็มไปด้วยเคราและใส่เกราะเป็นสัญลักษณ์เพื่อเป็นการปลุกใจ และเป็นอนุสรณ์สถานจนกระทั่งสงครามโลกครั้งที่ 1
อาร์กเดอทรียงฟ์มีความสูง 49.5 เมตร (165 ฟุต) กว้าง 45 เมตร (148 ฟุต) และลึก 22 เมตร (72 ฟุต) เป็นประตูชัยที่ใหญ่เป็นอันดับสองของโลกที่ปรากฏอยู่ในปัจจุบัน แบบของอาร์กเดอทรียงฟ์นี้ได้แนวความคิดมาจากประตูชัยไตตัส อาร์กเดอทรียงฟ์มีความใหญ่มาก เพราะหลังจากมีการสวนสนามในปรุงปารีสเมื่อปี พ.ศ. 2462 ชาร์ล โกดฟรัว ได้ขับเครื่องบินนีอูปอร์ต (Nieuport) ผ่านกลางอาร์กเดอทรียงฟ์[ต้องการอ้างอิง]เพื่อเป็นการสดุดีเหล่าทหารอากาศที่ได้เสียชีวิตในสงครามโลกครั้งที่ 1
ประวัติ

อาร์กเดอทรียงฟ์เป็นหนึ่งในอนุสรณ์สถานที่โด่งดังที่สุดแห่งหนึ่งของกรุงปารีส ได้ถูกมอบหมายให้สร้างในปี พ.ศ. 2349 (รัชกาลที่ 1 พ.ศ. 2325-2352 ราชวงศ์จักรี) หลังจากจักรพรรดินโปเลียนที่ 1ได้รับชัยชนะในยุทธการที่เอาสเทอร์ลิทซ์ กว่าจะวางรากฐานของการก่อสร้างก็ใช้เวลาเกือบ 2 ปีไปแล้ว และในปี พ.ศ. 2353 เมื่อจักรพรรดินโปเลียนที่ 1 เสด็จกรุงปารีสจากทางทิศตะวันตกพร้อมด้วยเจ้าสาว อาร์คดัชเชสมารี หลุยส์แห่งออสเตรีย อาร์กเดอทรียงฟ์ก็ถูกสร้างขึ้นด้วยไม้ในแบบจำลองเท่านั้นเอง สถาปนิกฌ็อง ชาลแกร็งได้เสียชีวิตลงในปี พ.ศ. 2354 ดังนั้นอูยงจึงได้ดูแลงานนี้ต่อมา ในช่วงที่ราชวงศ์บูร์บงฟื้นฟู การก่อสร้างได้หยุดชะงักลงและไปเสร็จสิ้นในรัชสมัยพระเจ้าหลุยส์-ฟีลิปที่ 1 ในระหว่าง พ.ศ. 2376 - พ.ศ. 2379 โดยสถาปนิกคือกูสต์ ต่อมาคืออูโยต์ ภายใต้การดูแลของหลุยส์-เอเตียน เอรีการ์ เดอ ตูว์รี (Louis-Étienne Héricart de Thury)
ประวัติ > การดูแลรักษา

ในช่วงคริสต์ทศวรรษ 1960 อาร์กเดอทรียงฟ์ได้มีสีดำขึ้น เนื่องจากถูกเขม่าถ่านหิน ต่อมาในช่วงปี พ.ศ. 2508―พ.ศ. 2509 ประตูชัยได้ถูกทำความสะอาดโดยเครื่องพ่นทราย ในปัจจุบันคราบสีดำเริ่มก่อตัวขึ้นมาใหม่อีกครั้งหนึ่ง
การเข้าชม

การเข้าสู่อาร์กเดอทรียงฟ์ด้วยการเดินเท้านั้นคือผ่านทางเดินใต้ดิน ถ้าเดินข้างบนมักจะไม่ปลอดภัยเนื่องจากจราจรอันคับคั่งบริเวณจัตุรัสชาร์ล เดอ โกล บริเวณส่วนโค้งจะมีลิฟต์ 1 ตัว นักท่องเที่ยวสามารถเดินขึ้นบันได 284 ขั้นเพื่อขึ้นสู่ยอดส่วนโค้งหรือสามารถขึ้นลิฟต์ดังกล่าวและขึ้นบันไดอีก 40 ขั้นได้เหมือนกัน บนยอดของอาร์กเดอทรียงฟ์เป็นสถานที่ชมวิวได้สวยที่สุดแห่งหนึ่งของกรุงปารีส เนื่องจากสามารถเห็นถนนใหญ่ 12 สายมาบรรจบกันยังอาร์กเดอทรียงฟ์ (จัตุรัสชาร์ล เดอ โกล) ได้ด้วย นักท่องเที่ยวสามารถขึ้นรถไฟฟ้าแอร์เออแอร์หรือรถไฟฟ้าปารีสได้ โดยลงที่สถานีชาร์ล เดอ โกล-เอตวล
ปารีสมองจากข้างบนอาร์กเดอทรียงฟ์เดอเลตวล
แหล่งข้อมูลอื่น

Inscriptions on the Arc de Triomphe
Clarification of history of Arc de Triomphe
The permanent exhibition inside the Arc de Triomphe
View from the Arc de Triomphe
| --- | --- |
 : สถานีย่อยประเทศฝรั่งเศส
| ด ค กสถานที่ท่องเที่ยวในกรุงปารีส |
| --- | --- | --- |
| ฝั่งขวาของแม่น้ำ |  ประตูชัย  ประตูชัยแห่งการูแซล  โบสถ์ซาเคร-เกอร์  ศูนย์ฌอร์ฌ ปงปีดู  ศาลาว่าการนครปารีส  ถนนช็องเซลีเซ  ทำเนียบประธานาธิบดี (พระราชวังเอลีเซ)  โบสถ์ลามาดแลน  จัตุรัสเดอลากงกอร์ด  จัตุรัสว็องโดม  พระราชวังหลวง (เลอปาแลรัวยาล)  เลอกร็องปาแล  พิพิธภัณฑ์ลูฟวร์  โรงอุปรากรปาแลการ์นีเย  สุสานแปร์-ลาแชซ  สวนตุยเลอรี  ทรอกาเดโร  |  |
| ฝั่งซ้ายของแม่น้ำ |  เลแซ็งวาลีด  พิพิธภัณฑ์ออร์แซ  อนุสรณ์สถานป็องเตอง  สวนและพระราชวังลุกซ็องบูร์  หอไอเฟล  ทำเนียบรัฐบาล  |  |
| อีลเดอลาซีเต, อีลแซ็ง-หลุยส์ และแม่น้ำแซน |  บาโตมุช  กงซีแยร์เฌอรี  อาสนวิหารน็อทร์-ดาม  แซ็งต์-ชาแปล  สะพานอะเลคซันดร์ที่ 3  ปงเนิฟ  ปงดีเยนา  |  |
| สะพาน ถนน และจัตุรัส |  สะพานเนิฟ  สะพานเดซาร์  สะพานอะเลคซันดร์ที่ 3  ถนนช็องเซลีเซ  ช็องเดอมาร์ส  จัตุรัสเดอลากงกอร์ด  จัตุรัสบัสตีย์  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  เยอรมนี  อิสราเอล  สหรัฐ 
ภูมิศาสตร์:  มิวสิกเบรนซ์ สถานที่  Mérimée 
อื่น ๆ:  NARA 
เพดานใต้ซุ้มโค้งใหญ่ สัญลักษณ์ของดอกกุหลาบแกะสลัก 21 ดอก
สเปซแจม ทะลุมิติมหัศจรรย์

| สเปซแจม ทะลุมิติมหัศจรรย์ |
| --- | --- |
กำกับ: โจ พิตกา
เขียนบท:   ลีโอ เบนเวนูติ  สตีฟ รัดนิก  ทิโมธี แฮร์ริส  เฮอร์เชล ไวน์กราด 
สร้างจาก: ลูนีย์ตูนส์ โดย วอร์เนอร์บราเธอส์
อำนวยการสร้าง:   โจ เมดจัก  แดเนียล โกลด์เบิร์ก  ไอเวน ไรต์แมน 
นักแสดงนำ:   ไมเคิล จอร์แดน  บิลลี เวตส์  เวย์น ไนต์  เทเรซา แรนเดิล  แดนนี เดวิโต 
กำกับภาพ: ไมเคิล แชปแมน
ตัดต่อ: เชลดอน คาห์น
ดนตรีประกอบ: เจมส์ นิวตัน ฮาวเวิร์ด
บริษัทผู้สร้าง:   วอร์เนอร์บราเธอร์ส  วอร์เนอร์บราเธอร์สฟีเจอร์แอนิเมชัน  
ผู้จัดจำหน่าย: วอร์เนอร์บราเธอร์ส
วันฉาย:   15 พฤศจิกายน ค.ศ. 1996 (1996-11-15) 
ความยาว: 88 นาที
ประเทศ: สหรัฐ
ภาษา: อังกฤษ
ทุนสร้าง: 80 ล้านดอลลาร์สหรัฐ
ทำเงิน: 250.2 ล้านดอลลาร์สหรัฐ
ต่อจากนี้: สเปซแจม สืบทอดตำนานใหม่ (2021)
สเปซแจม ทะลุมิติมหัศจรรย์ (อังกฤษ: Space Jam) เป็นภาพยนตร์อเมริกันแนวตลกกีฬาในรูปแบบคนแสดงผสมกับแอนิเมชัน ฉายเมื่อปี ค.ศ. 1996 กำกับโดย โจ พิตกา และแสดงนำโดย ไมเคิล จอร์แดน นักกีฬาบาสเกตบอล ภาพยนตร์นำเสนอเรื่องราวสมมติเกี่ยวกับสิ่งที่เกิดขึ้นระหว่างการเลิกเล่นครั้งแรกของจอร์แดนกับเอ็นบีเอ ในปี ค.ศ. 1993 และการกลับมาของเขาในปี ค.ศ. 1995 ซึ่งเขาถูกเกณฑ์โดย ลูนีย์ตูนส์ เพื่อช่วยเหลือพวกเขาชนะการแข่งขันบาสเก็ตบอลกับกลุ่มเอเลียนที่ตั้งใจจะจับพวกเขาไปเป็นทาส เพื่อเป็นเครื่องเล่นในสวนสนุกของพวกเขา เวย์น ไนต์และเทเรซา แรนเดิล ปรากฏตัวในบทบาทสมทบ ขณะที่ บิลลี เวตส์, ดี แบรดลีย์ เบเกอร์, แคท ซูซีและแดนนี เดวิโต มีชื่อเป็นผู้ให้เสียงตัวละคร
สเปซแจม ทะลุมิติมหัศจรรย์ เป็นภาพยนตร์เรื่องแรกที่สร้างโดย วอร์เนอร์บราเธอร์สฟีเจอร์แอนิเมชัน ฉายในสหรัฐเมื่อวันที่ 15 พฤศจิกายน ค.ศ. 1996 จัดจำหน่ายโดย วอร์เนอร์บราเธอร์ส ภายใต้แบนเนอร์ แฟมิลีเอนเทอร์เทนเมนต์ ภาพยนตร์ประสบความสำเร็จในบ็อกซ์ออฟฟิศ โดยทำเงินมากกว่า 250 ล้านดอลลาร์สหรัฐทั่วโลก กลายเป็นภาพยนตร์บาสเกตบอลที่ทำเงินสูงสุดตลอดกาลและเป็นภาพยนตร์ที่ทำเงินสูงสุดอันดับที่สิบในปี ค.ศ. 1996 ภาพยนตร์ได้รับคำวิจารณ์ที่หลากหลายจากนักวิจารณ์ ซึ่งถูกแบ่งเป็นการรวมจอร์แดนและอาชีพของเขาเข้ากับตัวละคร ลูนีย์ตูนส์ แม้ว่าความสำเร็จทางเทคนิคของการผสมผสานระหว่างคนแสดงและแอนิเมชันนั้นได้รับการยกย่อง เช่น ฉากบาสเก็ตบอล
ภาพยนตร์แอนิเมชันข้ามฝั่งกับแอนิเมชันชุด ทีนไททันโก! ชื่อว่า ทีนไททันโก! ซีสเปซแจม ออกอากาศทางช่อง การ์ตูนเน็ตเวิร์ค เมื่อวันที่ 20 มิถุนายน ค.ศ. 2021 ขณะที่ภาพยนตร์ภาคต่อยืนเดี่ยวชื่อว่า สเปซแจม สืบทอดตำนานใหม่ แสดงนำโดย เลอบรอน เจมส์ ฉายเมื่อวันที่ 16 กรกฎาคม ค.ศ. 2021
โครงเรื่อง

ในปี ค.ศ. 1973 เด็กชายไมเคิล จอร์แดน ที่ชื่นชอบกีฬาบาสเกตบอล ตั้งแต่ในสมัยวัยเด็ก จอร์แดนใฝ่ฝันอยากเป็นนักกีฬาบาสเกตบอลและเล่นให้กับทีมนอร์ธแคโรไลน่าและเอ็นบีเอ จากชีวิตในวัยเด็กที่ใฝ่ฝันอยากเป็นนักกีฬาบาสเกตบอล ทำให้จอร์แดนประสบความสำเร็จกับกีฬาชนิดนี้กับการเล่นในลีกเอ็นบีเอ สังกัดทีมชิคาโก บูลส์จนถึงจุดอิ่มตัวของการเป็นนักกีฬาบาสเกตบอล จอร์แดนประกาศเลิกเล่นบาสเกตบอลอาชีพและหันไปเล่นกีฬาเบสบอลเหมือนกับพ่อของเขาแทน
ิและตัดภาพมายังสวนสนุกโมรอนในห้วงอวกาศ ไม่ประสบความสำเร็จกับการเปิดเครื่องเล่นในสวนสนุกให้ชาวเอเลี่ยนทั้งหลายเข้าเที่ยวชม บอสใหญ่ของสวนสนุกต้องการหาเครื่องเล่นชิ้นใหม่ที่สามารถดึงดูดความสนใจจากลูกค้า ที่มีความบ๊องส์และเพี้ยนอย่างถึงขีดสุด และได้พบกับพวกบั๊กส์ บันนี่และลูนีย์ทูนส์ จึงอยากได้มาไว้ในครอบครองสำหรับเป็นของเล่นชิ้นใหม่และเป็นตัวดึงดูดแก่สวนสนุก จึงมอบหมายให้เอเลี่ยนแคระจำนวน 5 ตัวที่ประกอบไปด้วยเอเลี่ยนสีส้มซึ่งเป็นตัวหัวหน้า เอเลี่ยนสีม่วง เอเลี่ยนสีแดง เอเลี่ยนสีเขียวและเอเลี่ยนสีน้ำเงินมายังโลกแห่งลูนีย์ทูนส์ ในการนำกลับไปยังสวนสนุกโมรอน
หลังจากหันหลังให้กับกีฬาเบลบอลและมาเริ่มต้นกับกีฬาเบลบอล แต่กลับไม่ประสบความสำเร็จมากนัก จอร์แดนทำแต้มได้ไม่ดีนักจากการแข่งขัน จอร์แดนตีไม่โดนลูกเลยสักครั้ง จนสไตรค์ 3 ครั้งและออกจากการแข่งขัน และได้พบกับสแตน โพโดแล็ค ที่เป็นประชาสัมพันธ์คนใหม่ของสนามกีฬาบารอนที่จะคอยดูแลจอร์แดนทุกอย่างตามที่เขาต้องการ แต่กลับกลายเป็นสร้างความวุ่นวายและรำคาญให้กับจอร์แดนเป็นอย่างมาก
เอเลี่ยนแคระทั้ง 5 พายานอวกาศจากสวนสนุกโมรอนมายังโลกของลูนีย์ทูนส์ตามคำสั่งของบอสใหญ่ที่อยู่ใต้ดิน และเมื่อยานอวกาศลงจอดเอเลี่ยนแคระทั้ง 5 ก็พบกับบั๊กส์ บันนี่และนายพรานที่ไล่กวดกันเป็นกิจวัตร เอเลี่ยนสีส้มแจ้งถึงสาเหตุของการมาแก่บั๊กส์ บันนี่ ที่ต้องการได้ตัวบั๊กส์ บันนี่และเพื่อน ๆ ไปยังสวนสนุกโมรอน
ผลงานด้านเบสบอลของจอร์แดนที่ทำสถิติเฉลี่ยต่ำสุดที่ 214 คะแนน ทำให้เจฟ ลูกชายของเขาถูกเพื่อน ๆ ล้อเลียนถึงฝีมือด้านเบสบอลของจอร์แดน สถานีโทรทัศน์ออกข่าวกีฬาผลงานด้านเบสบอลของเขาและแนะนำให้เลิกเล่นเบสบอลและไปเล่นกีฬากอล์ฟแทน เจฟและลูก ๆ อีก 2 คนดูข่าวกีฬาในโทรทัศน์และให้คำแนะนำด้านทักษะการเล่นเบสบอลแก่จอร์แดนก่อนจะเปลี่ยนมาดูการ์ตูนของลูนีย์ทูนส์แทน แต่ภาพการ์ตูนในโทรทัศน์กลับไม่มีตัวการ์ตูนแสดง กลายเป็นภาพว่างเปล่าแทน
เหล่าตัวการ์ตูนลูนีย์ทูนส์ที่หายไปจากจอโทรทัศน์ กำลังประชุมเกี่ยวกับการกลายเป็นนักโทษของเหล่าเอเลี่ยนแคระ ที่จะพาทั้งหมดไปยังสวนสนุกโมรอน บั๊กส์ บันนี่ขอต่อรองเหล่าเอเลี่ยนแคระด้วยการแข่งขันบาสเกตบอล ถ้าผลการแข่งขันออกมาแพ้ ลูนีย์ทูนส์ทั้งหลายจะต้องกลายเป็นนักโทษและของเล่นชิ้นใหม่ของสวนสนุกโมรอน แต่เหตุการณ์กลับกลายเป็นพวกเอเลี่ยนแคระทั้งหมด แย่งชิงเอาพรสวรรค์ด้านบาสเกตบอลจากนักกีฬาบาสเกตบอลเอ็นบีเอทั้ง 5 คนในการแข่งขันลีกเอ็นบีเอ
หลังจากแย่งชิงเอาพรสวรรค์มาจากนักบาสเกตบอลเอ็นบีเอ เอเลี่ยนแคระทั้ง 5 ก็กลายสภาพจากเอเลี่ยนตัวเล็ก ๆ กลายเป็นมอนสเตอร์ยักษ์ ที่มีพลังและพรสวรรค์เต็มเปี่ยม ทำให้บั๊กส์ บันนี่และลูนีย์ทูนส์ต้องหาผู้ช่วยในการแข่งขันบาสเกตบอลกับเอเลี่ยนแคระ และไมเคิล จอร์แดนก็คือบุคคลที่จะมาช่วยเหลือเหล่าลูนีย์ทูนส์
จอร์แดนและสแตน มาออกรอบตีกอล์ฟพร้อมกับแลร์รี่ หลังจากตีกอล์ฟจนได้โฮลอินวันแรกในชีวิต แต่ภายหลังจากล้วงลูกกอล์ฟจากหลุม จอร์แดนกลับถูกดูดหายลงไปในหลุมแทนและไปโผล่ที่โลกของลูนีย์ทูนส์ จอร์แดนเผชิญหน้ากับเหล่าตัวการ์ตูนและบั๊กส์ บันนี่ และถูกขอร้องให้ช่วยเหลือในการแข่งบาสเกตบอลกับเอเลี่ยนแคระ
รายชื่อนักแสดง > นักแสดงหลัก

ไมเคิล จอร์แดน แสดงเป็นตัวของตัวเอง
เวย์น ไนต์ แสดงเป็น สแตน โพโดแลค
เทเรซ่า รัลดิล แสดงเป็น จูนิต้า จอร์แดน
แมนเนอร์ วอร์ชิงตัน แสดงเป็น เจฟฟี่ จอร์แดน
อิริค กอร์ดอร์น แสดงเป็น มาร์คัส จอร์แดน
เพนนี เบ บริดจ์ แสดงเป็น จัสมิส จอร์แดน
บิล เมอร์รี่ แสดงเป็นตัวของตัวเอง
ทอม เบอร์รี่ แสดงเป็น เจมส์ จอร์แดน
แลร์รี่ เบิร์ด แสดงเป็นตัวของตัวเอง
ชาร์ลส์ บาร์คลี แสดงเป็นตัวของตัวเอง
แพททริก อิววิง แสดงเป็นตัวของตัวเอง
แลร์รี จอห์นสัน แสดงเป็นตัวของตัวเอง
มักซี โบกส์ แสดงเป็นตัวของตัวเอง
ชอน แบรดลี แสดงเป็นตัวของตัวเอง
รายชื่อนักแสดง > นักแสดงทีมลูนีย์ทูนส์

บั๊กส์ บันนี่
โลล่า บันนี่
แดฟฟี่ ดั๊ก
ทวิสตี้
แทสเมเนี่ยน เดวิล
ซิลเวสเตอร์
ซิลเวสเตอร์ จูเนียร์
โรด รันเนอร์
พอร์คกี้ พิก
ไวลี อี ไคโยตี้
รายชื่อนักแสดง > นักแสดงทีม NBA

ไมเคิล จอร์แดน ผู้เล่นสังกัดทีม ชิคาโก บูลส์
ชาร์ลส์ บาร์คลี ผู้เล่นทีม ฟีนิกส์ ซันส์
แพททริก อิววิง ผู้เล่นทีม นิวยอร์ก นิกส์
แลร์รี จอห์นสัน ผู้เล่นทีม ชาล็อต ฮอร์เนตส์ (ปัจจุบันคือ นิวออลีนส์ / โอคลาโฮมา ฮอร์เนตส์)
มักซี โบกส์ ผู้เล่นทีม ชาล็อต ฮอร์เนตส์ (ปัจจุบันคือ นิวออลีนส์ / โอคลาโฮมา ฮอร์เนตส์)
ชอน แบรดลี ผู้เล่นทีม ฟิลลาเดลเฟีย เซเว่นตี้ซิกเซอรส์
แลร์รี เบิร์ด อดีตผู้เล่นทีม บอสตัน เซลติกส์
ทีมพากย์เสียง

บิลลี่ เวตส์ พากย์เสียง บั๊กส์ บันนี่
ดี บาร์คเล่ บาร์คเกอร์ พากย์เสียง แดฟฟี่ ดั๊ก, แทสมาเนี่ยน เดวิล, บลู
แดลเนียน ดีวีโต พากย์เสียง มิสเตอร์แฮมเมอร์
บ๊อบ เบอร์จิน พากย์เสียง พอร์คกี้ พิก, มาร์วิน เดอะ มาร์ติน, ทวิสตี้, เบอร์ตี้
บิล ฟาร์เมอร์ พากย์เสียง ซิลเวสเตอร์
เพลงประกอบภาพยนตร์

เพลงประกอบภาพยนตร์ สเปซแจม ทะลุมิติมหัศจรรย์ ประพันธ์โดยเจมส์ นิวตัน ฮาร์วาร์ด รวมทั้งสิ้น  14 เพลง ซึ่งเพลงที่รู้จักกันเป็นอย่างดีในภาพยนตร์เรื่องนี้มีทั้งหมด 4 เพลง ได้แก่ Fly Like an Eagle, The Winner, Space Jam และ  I Believe I Can Fly ซึ่งสำหรับ Space Jam นั้น ถูกนำมาเป็นเพลงประกอบภาพยนตร์เปิดตัวไตเติลของภาพยนตร์เรื่องนี้ และเพลงอื่น ๆ อีกภายในอัลบั้มเพลงประกอบภาพยนตร์ สเปซแจม ทะลุมิติมหัศจรรย์ ดังนี้
Fly Like an Eagle โดย Seal
The Winner โดย Coolio
Space Jam โดย Quad City DJ's
I Believe I Can Fly โดย R. Kelly
Hit'em High (the Monstar's Anthem)  โดย Busta Rhymes, Coolio, LL Cool J, Method Man และ B Real
I Found My Smile Again โดย D'angelo
For You I Will โดย Monica
Upside Down (Round and Round)  โดย Salt-N-Pepa
Givin' U All That I've Got โดย Robin S.
Basketball Jones โดย Barry White & Chris Rock
I Turn to You - โดย All-4-One
All of My Days โดย Changing Faces ร่วมกับ R. Kelly และ Jay-Z
That's the Way โดย Spin Doctors ร่วมกับ Biz Markie
Buggin โดย Bugs Bunny
แหล่งข้อมูลอื่น

เว็บไซต์อย่างเป็นทางการ
เด่นชัย เทพนา

พันจ่าเอก เด่นชัย เทพนา ชื่อเล่น เด่น เกิดวันที่ 28 ตุลาคม พ.ศ. 2518 เป็นนักยิงธนูที่ทำหน้าที่ในทีมชาติไทยมาอย่างยาวนาน และเป็นผู้มากด้วยประสบการณ์ ผู้ซึ่งได้รับรางวัลเหรียญทองซีเกมส์ 2009 ร่วมทีมเดียวกันกับวิทยา ทำว่อง และ คมกฤษณ์ ดวงสุวรรณ์
เดือนกันยายน พ.ศ. 2555 เด่นชัย เทพนา เข้าแข่งขันชิงแชมป์ยิงธนูไทยแลนด์โอเพ่น ซึ่งจัดขึ้น ณ สนามยิงธนูหัวหมาก โดยเขาเป็นผู้ชนะรางวัลเหรียญเงินในประเภทคันธนูโค้งกลับชาย ที่ 645 คะแนน และเหรียญทองในธนูทดกำลังประเภทชายที่คะแนน 680 คะแนน
ประวัติ

วันที่ 30 ตุลาคม พ.ศ. 2552 เด่นชัย เทพนา ซึ่งเป็นผู้นำทีมหน่วยบัญชาการนาวิกโยธิน เข้าแข่งขันกีฬายิงธนู ในสัปดาห์กีฬานาวี ประจำปี 2552 ที่ซึ่งเขาได้มีโอกาสดวลฝีมือกับวิทยา ทำว่อง ซึ่งเป็นผู้นำทีมกองเรือยุทธการ โดยทั้งคู่ต่างเป็นนักกีฬาระดับทีมชาติไทยเช่นเดียวกัน ซึ่งการแข่งขันในครั้งดังกล่าว ทีมของเด่นชัยเป็นฝ่ายแพ้ ที่คะแนน 216 ต่อ 208 ส่วนการแข่งขันประเภทบุคคลระยะ 18 เมตร ของรายการเดียวกันนี้ เด่นชัยได้ดวลฝีมือกับวิทยา ทำว่อง โดยในประเภทบุคคลนี้เอง ที่เด่นชัยเป็นฝ่ายชนะ ด้วยคะแนน 107 ต่อ 103
เด่นชัย เทพนา ได้เข้าแข่งขันกีฬายิงธนูในซีเกมส์ 2009 ในประเภททีมร่วมกับวิทยา ทำว่อง และคมกฤษณ์ ดวงสุวรรณ์ ซึ่งสามารถชนะรายการดังกล่าว และเป็นเหรียญทองแรกของทีมคันธนูโค้งกลับไทยในประวัติศาสตร์ซีเกมส์
วันที่ 2 มิถุนายน พ.ศ. 2555 พ.จ.อ.เด่นชัย เทพนา เข้าแข่งขันรายการยิงธนูในร่ม 18 เมตร ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ครั้งที่ 6 ประจำปี 2555 ในประเภทคันธนูโค้งกลับชาย ที่ซึ่งเขาได้อันดับ 3 ด้วย 280 คะแนน และในวันที่ 4 มิถุนายน ของปีเดียวกันนี้ เขาชนะการแข่งขันประเภททีมร่วมกับ จ.อ.วิทยา ทำว่อง และ จ.อ.อัครินทร์ ไทยเอื้อ
เกียรติประวัติ

เหรียญทอง ทีมคันธนูโค้งกลับชาย ซีเกมส์ 2009 ประเทศลาว
เหรียญทอง ทีมคันธนูโค้งกลับ ยิงธนูในร่ม 18 เมตร ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ครั้งที่ 6 ประจำปี 2555
เหรียญทองแดง คันธนูโค้งกลับชาย ยิงธนูในร่ม 18 เมตร ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ครั้งที่ 6 ประจำปี 2555
เหรียญทอง ธนูทดกำลังประเภทชาย ชิงแชมป์ยิงธนูไทยแลนด์โอเพ่น 2012
เหรียญเงิน คันธนูโค้งกลับชาย ชิงแชมป์ยิงธนูไทยแลนด์โอเพ่น 2012
เครื่องราชอิสริยาภรณ์

พ.ศ. 2560 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)
พ.ศ. 2553 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 7 เหรียญเงินดิเรกคุณาภรณ์ (ร.ง.ภ.)
ระเบียงภาพ

ขณะทำการฝึกซ้อมยิงธนู
เด่นชัย เทพนา, คิม ซ็อนบิน และวิทยา ทำว่อง
เด่นชัย เทพนา, วิทยา ทำว่อง และคมกฤษณ์ ดวงสุวรรณ์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เด่นชัย เทพนา
รายชื่อนักศึกษาและอาจารย์ สถาบันการพลศึกษา วิทยาเขตสุโขทัย เก็บถาวร 2016-03-05 ที่ เวย์แบ็กแมชชีน
การแข่งขันคัดเลือกตัวนักกีฬาซีเกมส์ ครั้งที่ 26
เด่นชัย เทพนา ที่เฟซบุ๊ก
พระบรมราชานุสาวรีย์สมเด็จพระปิยมหาราชและสมเด็จพระมหาธีรราชเจ้า

| --- | --- |
พระบรมราชานุสาวรีย์สมเด็จพระปิยมหาราชและสมเด็จพระมหาธีรราชเจ้า
th
พิกัด: 13°44′18.4″N 100°31′54.3″E﻿ / ﻿13.738444°N 100.531750°E﻿ / 13.738444; 100.531750
ที่ตั้ง: ด้านหน้าหอประชุมจุฬาลงกรณ์มหาวิทยาลัย เขตปทุมวัน กรุงเทพมหานคร
ผู้ออกแบบ: อาจารย์ไข่มุกต์ ชูโต  รศ. ดร.ภิญโญ สุวรรณคีรี รองประธาน อ.เผ่า สุวรรณศักดิ์ศรี กรรมการ อ.กี ขนิษฐานันท์ กรรมการและเลขานุการ
ประเภท: พระบรมราชานุสาวรีย์
วัสดุ: โลหะผสม
ความสูง: 330 เซนติเมตร
สร้างเสร็จ: พ.ศ. 2530
การเปิด: 23 พฤศจิกายน พ.ศ. 2530
อุทิศแด่: พระบาทสมเด็จพระจุลจอมเกล้าเจ้าอยู่หัว และพระบาทสมเด็จพระมงกุฎเกล้าเจ้าอยู่หัว
พระบรมราชานุสาวรีย์สมเด็จพระปิยมหาราชและสมเด็จพระมหาธีรราชเจ้า หรือพระบรมราชานุสาวรีย์สองรัชกาล เป็นอนุสรณ์สถานที่ระลึกถึงพระบาทสมเด็จพระจุลจอมเกล้าเจ้าอยู่หัว และพระบาทสมเด็จพระมงกุฎเกล้าเจ้าอยู่หัว ในวาระครบรอบ 70 ปี แห่งการสถาปนาจุฬาลงกรณ์มหาวิทยาลัย ประดิษฐานอยู่ด้านหน้าหอประชุมจุฬาลงกรณ์มหาวิทยาลัย เขตปทุมวัน กรุงเทพมหานคร
ภาพพระบรมราชานุสาวรีย์ฯ เคยถูกใช้พิมพ์บนธนบัตรไทยแบบที่ 14 สกุลเงินบาท ชนิดราคา 100 บาท ผลิตออกใช้วันที่ 20 ตุลาคม พ.ศ. 2537และธนบัตรไทยแบบที่ 15 รุ่นแรก ชนิดราคา 100 บาท ผลิตออกใช้วันที่ 25 พฤศจิกายน พ.ศ. 2547 โดยธนาคารแห่งประเทศไทย เพื่อสื่อถึงพัฒนาการด้านการศึกษาครั้งใหญ่ในสยาม เมื่อครั้งประดิษฐานจุฬาลงกรณ์มหาวิทยาลัย
ที่ตั้งของพระบรมราชานุสาวรีย์ฯ ตรงกับทางเข้าด้านหน้าและหน้าบันของหอประชุมจุฬาฯ เป็นการออกแบบตำแหน่งตามหลักการทางภูมิสถาปัตยกรรม (Landscape Architecture) โดยทำให้พื้นที่เปิดโล่งด้านหน้าเสาธงและหอประชุมจุฬาฯ มีจุดสนใจ (Focal Point) เป็นการส่งเสริมภูมิทัศน์ให้หอประชุมจุฬาฯ อาคารมหาจุฬาลงกรณ์และอาคารมหาวชิราวุธ พื้นที่เปิดโล่งบริเวณพระบรมราชานุสาวรีย์จึงมองเห็นได้ง่ายจากถนนพญาไทและกลายเป็นจุดสนใจของเขตปทุมวันและกรุงเทพมหานครไปพร้อมกัน
พระบรมราชานุสาวรีย์สองรัชกาล เป็นอนุสรณ์สถานที่ใช้ประกอบพิธีสำคัญของจุฬาลงกรณ์มหาวิทยาลัย เช่น พิธีปฐมนิเทศและถวายสัตย์ปฏิญาณตนเป็นนิสิตจุฬาฯ พิธีถวายบังคมหลังรับพระราชทานปริญญาบัตรหรือถวายบังคมลา และเป็นสถานที่เคารพสักการะของนิสิต บุคคลากรและผู้มาเยือน เป็นที่ถวายสักการะของพระบรมวงศานุวงศ์เมื่อเสร็จพระราชดำเนินเยือนจุฬาลงกรณ์มหาวิทยาลัยในโอกาสต่าง ๆ  พระบรมราชานุสาวรีย์แห่งนี้ปรากฏอยู่ในภาพถ่ายที่เกี่ยวกับจุฬาลงกรณ์มหาวิทยาลัยบ่อยครั้ง ถือเป็นสถานที่สำคัญแห่งหนึ่งในพื้นที่มหาวิทยาลัย
ประวัติ

ในวาระครบรอบ 70 ปี แห่งการสถาปนาจุฬาลงกรณ์มหาวิทยาลัย ประชาคมจุฬาฯ และผู้มีจิตศรัทธาจึงจัดสร้างพระบรมราชานุสาวรีย์พระบาทสมเด็จพระเจ้าอยู่หัวสองรัชกาล เพื่อรำลึกถึงพระผู้พระราชทานกำเนิดและพระผู้สถาปนาจุฬาลงกรณ์มหาวิทยาลัย และร่วมรำลึกเหตุการณ์ที่เป็นรากฐานของการอุดมศึกษาในประเทศไทย ทุนสนับสนุนการก่อสร้างพระบรมราชานุสาวรีย์มาจากประชาคมจุฬาฯ นิสิตเก่า นิสิตปัจจุบันขณะนั้นและประชาชนทั่วประเทศและได้รับความร่วมมือจากศิลปินหลายท่าน โดยมีประติมากรหลักคือไข่มุกด์ ชูโต เป็นผู้ปั้นหล่อพระบรมรูป สุเทพ นวลนุช ประติมากรผู้ช่วยปั้นพระบรมรูปพระบาทสมเด็จพระจุลจอมเกล้าเจ้าอยู่หัว มานพ สุวรรณปิณฑะ ประติมากรผู้ช่วยปั้นพระบรมรูปพระบาทสมเด็จพระมงกุฎเกล้าเจ้าอยู่หัว จินตรัตน์ พนมวัน ณ อยุธยา ผู้ดำเนินการหล่อพระบรมรูป มีบุคลากรจุฬาฯ จากคณะสถาปัตยกรรมศาสตร์ร่วมออกแบบ โดยมีภิญโญ สุวรรณคีรีและเผ่า สุวรรณศักดิ์ศรีเป็นสถาปนิกออกแบบฐานพระบรมราชานุสาวรีย์ กี ขนิษฐานันท์เป็นภูมิสถาปนิก และพระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนินมาทรงเปิดพระบรมราชานุสาวรีย์อย่างเป็นทางการเมื่อวันที่ 23 พฤศจิกายน พ.ศ. 2530
สถาปัตยกรรมและกายภาพ > แบบพระบรมรูป

ลักษณะของพระบรมรูปพระบาทสมเด็จพระจุลจอมเกล้าเจ้าอยู่หัว เป็นรูปหล่อประทับนั่งบนพระอาสน์ คือ เก้าอี้องค์ใหญ่ (Throne)  ทรงฉลองพระองค์เครื่องแบบจอมทัพกรมทหารมหาดเล็กราชวัลลภรักษาพระองค์
พระหัตถ์ซ้ายทรงถือกระบี่ พระบรมรูปมีต้นเค้าจากพระบรมสาทิสลักษณ์ในพระที่นั่งจักรีมหาปราสาท ซึ่งเป็นภาพเขียนหมู่ที่พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯให้ช่างเขียนภาพชาวต่างชาติเขียน แต่ประติมากรได้นำมาปรับองค์ประกอบใหม่ โดยมิได้ปั้นแบบให้มีพระมาลาภู่ขนนกวางบนพระหัตถ์แต่เปลี่ยนพระหัตถ์ขวาให้ทรงถือคฑาแทน ส่วนพระบรมรูปรัชกาลที่ 6 เป็นรูปหล่อของพระองค์ในช่วงเวลาขณะทรงดำรงพระราชอิสริยยศเป็นสมเด็จพระบรมโอรสาธิราชฯ สยามมกุฎราชกุมาร ประทับยืนอยู่ด้านซ้ายของสมเด็จพระบรมชนกนาถของพระองค์
สถาปัตยกรรมและกายภาพ > สถาปัตยกรรมและภูมิทัศน์

พระบรมรูปสองรัชกาลตั้งอยู่บนฐานที่สูงจากพื้นสนามหญ้ารวมสี่ชั้น มีน้ำพุและสวนอยู่ด้านข้างทั้งสองด้าน ฐานของพระบรมราชานุสาวรีย์ตั้งอยู่ด้านหน้าวงเวียนเสาธงชาติ และตรงพอดีกับมุขด้านหน้าของหอประชุมจุฬาลงกรณ์มหาวิทยาลัย ประกอบกับพื้นที่มหาวิทยาลัยส่วนนี้เป็นพื้นที่เปิดโล่งหน้ากว้าง สังเกตได้ตั้งแต่ถนนพญาไท บริเวณนี้จึงทำหน้าที่เส้นนำสายตาที่ชัดเจน รวมถึงยังมีจุดสนใจอยู่ใจกลางพื้นที่ด้วย อาจารย์กี ขนิษฐานันท์เป็นผู้ออกแบบทางภูมิสถาปัตยกรรม  ท่านเคยกล่าวถึงการออกแบบภูมิทัศน์ของพระบรมราชานุสาวรีย์สมเด็จพระปิยมหาราชและสมเด็จพระมหาธีรราชเจ้าเอาไว้ว่า
...การสร้างพระบรมราชานุสาวรีย์สองรัชกาลทำให้พื้นที่โล่งตรงกลางมีจุดสนใจ (Focal Point) ส่วนคณะอักษรศาสตร์เก่าสองหลังปัจจุบันนี้เรียกว่าเทวาลัย ทางส่วนกลางก็กำลังจะปรับ แล้วเอามาใช้ประโยชน์ส่วนกลาง...
นอกจากจะเป็นจุดสนใจทางภูมิสถาปัตยกรรม (Focal Point) บริเวณโดยรอบลานพระบรมราชานุสาวรีย์สมเด็จพระปิยมหาราชและสมเด็จพระมหาธีรราชยังเป็นพื้นที่สีเขียวขนาดใหญ่ เป็นแกนสีเขียว (Green Axis) บนที่ดินจุฬาลงกรณ์มหาวิทยาลัย ตามผังแม่บทจุฬาลงกรณ์มหาวิทยาลัย 100 ปี เป็นพื้นที่ซับน้ำที่มีพืชปกคลุมดินเป็นบริเวณกว้างจึงลดการสะท้อนความร้อนจากแสงแดด และเป็นที่เปิดโล่งไม่กี่แห่งในย่านธุรกิจของเขตปทุมวัน กรุงเทพมหานคร โดยอุทยาน 100 ปี จุฬาลงกรณ์มหาวิทยาลัย ก็เป็นส่วนหนึ่งของแกนสีเขียวในแผนแม่บทดังกล่าวด้วย ทำให้พระบรมราชานุสาวรีย์ฯ ตั้งตรงกับจุดกึ่งกลางทางเข้าด้านหน้าของอุทยาน 100 ปีฯ พอดี และมีระยะการกระจัดระหว่างทั้ง 2 สถานที่ราว 740 เมตร
ดูเพิ่ม

พระบรมรูปทรงม้า
คณะสถาปัตยกรรมศาสตร์ จุฬาลงกรณ์มหาวิทยาลัย
หอประชุมจุฬาลงกรณ์มหาวิทยาลัย
ภูมิสถาปัตยกรรม
| ด ค กจุฬาลงกรณ์มหาวิทยาลัย |
| --- | --- | --- |
| สัญลักษณ์ |  พระเกี้ยว  เพลงพระราชนิพนธ์มหาจุฬาลงกรณ์  ครุยและเข็มวิทยฐานะ  พระบาทสมเด็จพระจุลจอมเกล้าเจ้าอยู่หัว  พระบาทสมเด็จพระมงกุฎเกล้าเจ้าอยู่หัว  |  |
| คณะ |  วิศวกรรมศาสตร์  อักษรศาสตร์  วิทยาศาสตร์  รัฐศาสตร์  สถาปัตยกรรมศาสตร์  พาณิชยศาสตร์และการบัญชี  ครุศาสตร์  นิเทศศาสตร์  เศรษฐศาสตร์  แพทยศาสตร์  สัตวแพทยศาสตร์  ทันตแพทยศาสตร์  เภสัชศาสตร์  นิติศาสตร์  ศิลปกรรมศาสตร์  พยาบาลศาสตร์  สหเวชศาสตร์  จิตวิทยา  วิทยาศาสตร์การกีฬา  |  |
| สำนักวิชา |  สำนักวิชาทรัพยากรการเกษตร  |  |
| วิทยาลัย |  บัณฑิตวิทยาลัย  วิทยาลัยประชากรศาสตร์  วิทยาลัยปิโตรเลียมและปิโตรเคมี  วิทยาลัยวิทยาศาสตร์สาธารณสุข  สถาบันบัณฑิตบริหารธุรกิจศศินทร์  สถาบันภาษา  |  |
| สถาบันวิจัย |  สถาบันวิจัยทรัพยากรทางน้ำ  สถาบันวิจัยพลังงาน  สถาบันวิจัยโลหะและวัสดุ  สถาบันวิจัยสังคม  สถาบันวิจัยสิ่งแวดล้อมเพื่อความยั่งยืน  สถาบันขนส่ง  สถาบันเทคโนโลยีชีวภาพและวิศวกรรมพันธุศาสตร์  สถาบันไทยศึกษา  สถาบันเอเชียศึกษา  |  |
| สถาบันสมทบ |  วิทยาลัยพยาบาลตำรวจ  |  |
| พิพิธภัณฑ์ |  พิพิธภัณฑ์มหาวิทยาลัย  พิพิธภัณฑ์ร่างกายมนุษย์  พิพิธภัณฑสถานกุมารศัลยศาสตร์  พิพิธภัณฑ์สมุนไพร  พิพิธภัณฑสถานธรณีวิทยา  พิพิธภัณฑสถานธรรมชาติวิทยา  พิพิธภัณฑสถานปรสิตวิทยาในสัตว์  พิพิธภัณฑสถานวาจวิทยาวัฑฒน์  พิพิธภัณฑ์พืช ศาสตราจารย์กสิน สุวะตะพันธุ์  พิพิธภัณฑสถานออร์โธปิดิกส์  พิพิธภัณฑ์หอยทากของไทย  พิพิธภัณฑ์ชลทัศนสถาน  พิพิธภัณฑ์เทคโนโลยีทางภาพ  พิพิธภัณฑ์อัญมณีและเครื่องประดับไทย  พิพิธภัณฑ์พระจุฑาธุชราชฐาน  พิพิธภัณฑ์พระตำหนักดาราภิรมย์  |  |
| สถานที่ในส่วนการศึกษา |  สนามกีฬาจุฬาฯ  โรงเรียนสาธิตจุฬาฯ  โรงพยาบาลจุฬาลงกรณ์  ศาลาพระเกี้ยว  พระบรมราชานุสาวรีย์สมเด็จพระปิยมหาราชและสมเด็จพระมหาธีรราชเจ้า  หอประชุมจุฬาลงกรณ์มหาวิทยาลัย  เรือนภะรตราชา  เรือนไทย  อุทยาน 100 ปี  |  |
| สถานที่ในพื้นที่ราชการเช่าใช้ |  กรีฑาสถานแห่งชาติ  โรงเรียนเตรียมอุดมศึกษา  โรงเรียนสาธิตปทุมวัน  มหาวิทยาลัยเทคโนโลยีราชมงคลตะวันออก วิทยาเขตอุเทนถวาย  |  |
| สถานที่ในพื้นที่พาณิชยกรรม |  จามจุรีสแควร์  สามย่านมิตรทาวน์  สยามสแควร์  สยามสแควร์วัน  เอ็มบีเคเซ็นเตอร์  |  |
| กิจกรรมสำคัญ |  งานจุฬาฯวิชาการ  งานฟุตบอลประเพณีฯ  งานรักบี้ประเพณีฯ  |  |
| อื่น ๆ |  พื้นที่  การจัดอันดับ  วิทยุจุฬาฯ  สภาคณาจารย์  สโมสรจามจุรี ยูไนเต็ด  บุคคลสำคัญ  ศูนย์หนังสือจุฬาฯ  ซียู-แบนด์  สำนักงานจัดการทรัพย์สิน  |  |
 หมวดหมู่  โครงการ  สถานีย่อย 
พระบรมสาทิสลักษณ์หมู่ในพระที่นั่งจักรีมหาปราสาท
ภาพกว้างของพระบรมราชานุสาวรีย์ฯ
พระบรมราชานุสาวรีย์และเสาธงจุฬาลงกรณ์มหาวิทยาลัย